Diari Oficial de la Generalitat Valenciana


Sumari del DOGV 6463, del 18-02-2011 (2011/1784)

RESOLUCIÓ d'1 de febrer de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació de la subestació transformadora existent de 132/20 kV, denominada ST Orpesa, a la tensió d'alimentació de 220 kV, en la part corresponent a la xarxa de transport d'energia elèctrica, ubicada en el terme municipal d'Orpesa, província de Castelló, s'aprova el projecte tècnic d'execució i es declara, en concret, la seua utilitat pública. Expedient número ATRCCT/2009/47/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1784


Data del document
:   01-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de febrer de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació de la subestació transformadora existent de 132/20 kV, denominada ST Orpesa, a la tensió d'alimentació de 220 kV, en la part corresponent a la xarxa de transport d'energia elèctrica, ubicada en el terme municipal d'Orpesa, província de Castelló, s'aprova el projecte tècnic d'execució i es declara, en concret, la seua utilitat pública. Expedient número ATRCCT/2009/47/12. [2011/1784]  
Vist l'escrit presentat per Red Eléctica de España, SAU, domiciliada a l'efecte de notificacions a Ribera d'Axpe, número 5, 48899 Erandio (Biscaia), amb data 30 de desembre de 2009 davant del Servici Territorial d'Energia de Castelló, pel qual sol·licita que se li concedisca l'autorització administrativa per a l'adequació de les instal·lacions elèctriques de la subestació transformadora existent de 132/20 kV, denominada ST Orpesa, a la tensió d'alimentació de 220 kV, ubicada en el terme municipal d'Orpesa, província de Castelló, s'aprove del projecte tècnic d'execució i es declare, en concret, la seua utilitat pública (ATRCCT/2009/47/12).  
A l'escrit mencionat, s'adjunta el projecte tècnic de la instal·lació indicada, firmat pel tècnic competent i visat pel col·legi oficial corresponent amb data 24 de desembre de 2009.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 17 de gener de 2011 consta un informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació de la subestació transformadora a 220/132/20 kV, denominada ST Orpesa, per considerar que es tracta d'una instal·lació de transport secundari i vist en el document de Planificació dels sectors d'electricitat i gas 2008-2016, aprovat per l'Acord del Consell de Ministres de 30 de maig de 2008.  
Resultant que figura en l'expedient la resolució emesa amb data 11 de desembre de 2009 per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, complementària de la declaració d'impacte ambiental de 13 de desembre de 2004, ja que es considera que l'ampliació sol·licitada per a nous equips de 220 kV dins dels límits de la ST Orpesa existent, no altera l'ús per al qual va ser prevista la instal·lació i que les afeccions ambientals associades seran anàlogues a les de la situació actual, i és vàlida l'ementada declaració d'impacte ambiental formulada amb data 13 de desembre de 2004 i els seus condicionats, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable.  
Resultant que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha realitzat la publicació en el Diari Oficial de la Comunitat Valenciana de 7 d'octubre de 2010, en el Butlletí Oficial de la Província de Castelló de 2 d'octubre de 2010, en el diari El Periódico Mediterráneo de 18 d'octubre de 2010 i en el tauler d'anuncis de l'Ajuntament d'Orpesa, únic afectat per la instal·lació.  
D'acord amb la documentació que està en l'expedient, no s'han presentat al·legacions a la mencionada sol·licitud dins dels terminis establits reglamentàriament.  
Resultant que, de conformitat amb el mencionat Decret 88/2005, es va traslladar a l'Ajuntament d'Orpesa la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'este organisme, a l'efecte de donar-ne la conformitat o l'oposició, i simultàniament es va traslladar a l'esmentat Ajuntament, i d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, que sol·licita l'informe sobre l'adaptació del projecte al planejament urbanístic que siga aplicable.  
No figura en l'expedient l'informe sol·licitat a l'Ajuntament mencionat.  
Resultant l'expedient remés pel Servici Territorial d'Energia de Castelló de 23 de novembre de 2010, que informa favorablement sobre la instal·lació sol·licitada.  
Resultant que el projecte presentat disposa, entre la seua documentació, dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Considerant que la sol·licitud i documentació adjunta té una definició i una concreció de les característiques tècniques que garantixen la màxima seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar adequadament estes.  
Considerant que, d'acord amb la documentació que està en l'expedient, l'ampliació i l'adequació sol·licitada s'executarà en els mateixos terrenys on actualment està ubicada la subestació transformadora, és a dir, en la parcel·la 01 del polígon 73474, en el terme municipal d'Orpesa.  
Considerant que, d'acord amb el projecte presentat, la finalitat de la seua ampliació i l'adequació en el mateix emplaçament és obtindre cobertura en esta infraestructura elèctrica, amb les degudes condicions de qualitat i continuïtat en el subministrament, donada la saturació de la càrrega i la falta de capacitat existents en l'actualment en funcionament ST Orpesa, junt amb la previsió a curt i llarg termini del creixement energètic en esta zona geogràfica i el seu entorn.  
Considerant que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de transport d'energia elèctrica.  
Considerant que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Considerant que, d'acord amb el que establix l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Considerant la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctica de España, SAU, l'autorització administrativa per a l'ampliació de la subestació transformadora existent de 132/20 kV, denominada ST Orpesa, a la tensió d'alimentació de 220 kV, ubicada en la parcel·la 01 del polígon 73687, en el terme municipal d'Orpesa, província de Castelló, en la part de xarxa de transport d'energia elèctrica, i les característiques principals de la qual són:  
- Sistema de transport secundari de 220 kV  
Sistema de 220 kV, d'interior tipus GIS, amb aïllament en hexafluorur de sofre (SF6), amb esquema de doble barra i compost per deu posicions: dos de línia (L-1 i L-2); quatre de transformador (T-1, T-2, T-3 i T-4); una per a enllaç de barres; una de mesura, i dos de reserva.  
- Una nova sala de control per a les instal·lacions de transport que ubicaran, igualment, els aparells de mesura, control i proteccions.  
- Pressupost: 3.163.024,74 euros.  
Segon  
Aprovar el projecte d'execució per a l'ampliació sol·licitada i autoritzada en el punt primer de la present resolució, firmat pel tècnic competent i visat pel col·legi oficial corresponent amb data 24 de desembre de 2009.  
La present resolució està sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions s'hauran de realitzar segons el projecte presentat. En el cas que fóra necessari introduir-hi modificacions respecte de la documentació presentada, el titular de la present autorització hauria de sol·licitar a esta Direcció General la corresponent autorització.  
d) El termini d'execució de l'obra serà de dotze mesos comptadors de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del termini indicat, Red Eléctica de España, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.  
e) El titular donarà compte de l'acabament de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Es tenen per reproduïdes les condicions d'orde mediambiental establides en la declaració d'impacte ambiental de 13 de desembre de 2004, de la Conselleria de Territori i Habitatge, per mitjà de la qual s'estima acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de la subestació transformadora de 132/20 kV ST Orpesa, sempre que este es desenvolupe amb les previsions de l'avantprojecte i l'estudi d'impacte ambiental presentats i amb les condicions que es van arreplegar en la part dispositiva de la Resolució d'esta Direcció General d'Energia de 17 de gener de 2005, sobre l'autorització administrati  
\* \* \* \* \*  
  
va i l'aprovació de projecte per a la nova subestació transformadora de 132/20 kV, denominada ST Orpesa, tal com determina la resolució complementària de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge per a l'ampliació ara autoritzada.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La relació de béns i drets afectats pel projecte aprovat de l'ampliació de la subestació transformadora ST Orpesa, és la següent:  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 1 de febrer de 2011.- El director general d'Energia: Antonio Cejalvo Lapeña.